
***ČETRTEK, 26. 3. 2020***

Dobro jutro. Danes bova začela z zimskimi radostmi. Želim ti uspešen dan.

**ŠPO – Igre na snegu**

Pojdi ven in uživaj na snegu.

**SLJ - Jure, Jurček (manjšalnice)**

Preberi pesem na sliki.

V pesmi so uporabljene **manjšalnice**. To so besede, ki velike stvari pomanjšajo v majhne. Mamo pomanjšajo v mamico, Katarino v Katarinco, škatlo v škatlico itd…

V pisanko napiši naslov **MANJŠALNICE** in iz pesmi prepiši pare besed.

mama – mamica

sestra - sestrica

V **SDZ 2/49** reši naloge**.** Preizkusi se tudi v interaktivnih vajah pri čebelicah.

**SLJ - Pravljica: Možiček med dimniki**

V berilu **B/50, 51** preberi odlomek pravljice Možiček med dimniki. Ustno odgovori na spodnja vprašanja. Odgovore poišči v besedilu.

Kakšen je možiček, ki živi med dimniki?

Katere so njegove dobre lastnosti?

Kdo ga ima rad? Zakaj?

Kje živi možiček?

V pisanko napiši naslov **MOŽIČEK MED DIMNIKI** in ga nariši. Pri tem upoštevaj, kar o njem pravi besedilo.

**Poglobi doživetje**. Sestavi krajšo zgodbo (nekaj povedi) tako, da boš govoril v prvi osebi, npr.

*Sem možiček, ki živim med dimniki. Ime mi je …*

Za lahko noč pa lahko na spodnji povezavi poslušaš celotno pravljico.

<https://www.youtube.com/watch?v=d6ViMAnG4-g>

**MAT - Preverim svoje znanje**

Za ogrevanje reši miselno nalogo:

Eden izmed treh otrok je razbil šipo.

Katja: »Jaz nisem razbila šipe.«

Rok: »Bobi je razbil šipo.«

Bobi: »Rok laže.«

Vemo, da samo eden izmed otrok govori resnico, ostala dva pa lažeta. Ugotovi, kdo je razbil šipo.

***Svetujem, da vsakega posebej preizkusiš, ali je mogoče, da govori resnico, medtem ko druga dva lažeta.***

V **SDZ 2/107, 108** se še enkrat preizkusi v znanju in še v **RZLB 2/20**

**Dopolnilni pouk**

Enkrat sestavi Hitrostno poštevanko.

**Dodatni pouk**

Na spodnji povezavi vadi za Vegovo tekmovanje Kenguru. Ko se odpre povezava, pri okencu **Izberite tekmovalno skupino** poišči 3. razred. Pred tem preberi navodila za reševanje.

<https://www.dmfa.si/Tekmovanja/Kenguru/SpletnoTekmovanje.aspx>

**Lep dan ti želim, učiteljica Katarina.**